ખીલની ફોડલીને દબાવવાથી એની અંદરથી સફેદ કણી જેવો પદાર્થ નીકળી જતો હોય છે. જેનાથી ખીલ મટી જાય છે અથવાતો વધારે પ્રમાણમાં વકરે છે. આ રીતે કરવાથી ઘણીવાર ખીલની જગ્યાએ ખાડો પડી જાયછે. આમ, વધારે વાર બનવાથી ચેહરાની કોમળ-કોમળ ત્વચા તેની સુંદરતા ગુમાવીને ઊંચી-નીચી થઈ જાય છે. ફોડલીને વધારે દબાવવાથી એ ભાગની સૂક્ષ્મવાહિનીઓ તૂટી જાય છે. એમાંથી રક્તનો સ્રાવ થાય છે.એમાંનું કેટલુંક લોહી છિદ્ર વાટે બહાર નીકળે છે. અને કેટલુંક ચામડીના પણ નીચે પ્રસરે છે, જે સમયાંતરે કાળું પડી જઈ ત્યાં કાળો દાગ થઈ જાય છે.